Symbol rozcestia O iných významoch výrazu *Windsor* pozri *Windsor*.
Súradnice: 42°17′S 83°00′Z﻿ / ﻿42,283°S 83,000°Z﻿ / 42.283; -83.000

**Windsor** je kanadské mesto v provincii Ontário. Je to najjužnejšie položené mesto Kanady.

Poloha
------

Windsor je najjužnejšie položené mesto Kanady, leží na rieke Detroit River v juhozápadnom cípe provincie Ontário. Na druhom brehu rieky je Detroit v americkom štáte Michigan.

Dejiny
------

Pred európskym usadením územie patrilo tzv. „Three Fires Confederacy" (z národov Ojibwe, Odawa a Potawatomi) ako aj Huron-Wendat. V 17. storočí do oblasti prišli jezuitskí misionári a francúzski objavitelia. V 80. rokoch 18. storočia prišli anglicko-hovoriaci Lojalisti. V roku 1836 sa usadlíci dohodli na názve Windsor kvôli spojeniu s Britániou. V roku 1854 bola v oblasti zavedená železnica Great Western Railway a usadlosť bola formálne založená ako „village". O štyri roky neskôr získala status „town". Po zjednotení kanadského a amerického železničného rozchodu a rozmachu trajektov v 60. rokoch 19. storočia sa rozvíjalo aj mesto. V roku 1910 bol otvorený železničný tunel popod rieku. V susednom Walkerville bola v roku 1904 založená továreň spoločnosti Ford Motor Company of Canada. Automobilový priemysel bol odvtedy ťahúňom tamojšej ekonomiky. Medzi rokmi 1908 a 1928 vzrástlo aj obyvateľstvo mesta, z 21 000 na 105 000. V roku 1929 bol postavený Ambassador Bridge, najdlhší medzinárodný visutý most a o rok neskôr Detroit-Windsor Auto Tunnel, jediný medzinárodný automobilový tunel.

Olde Sandwich Towne, dnes súčasťou Windsoru, bolo založené v roku 1796 a je označované ako najstaršie neprerušene obývané miesto Ontária.

Súčasti
-------

* East Windsor alebo skôr Ford City, vyrástlo okolo autopriemyslu
* Ojibway, založené v roku 1913 pre Canadian Steel Corporation. Dnes je v ňom Ojibway Prairie Provincial Nature Reserve.
* Riverside, town od roku 1921.
* Sandwich, usadlosť založená v roku 1797, od roku 1858 town.
* Walkerville, vyrástlo v okolí pálenice, založené v roku 1890

Windsor, Sandwich, East Windsor a Walkerville boli spojené v roku 1935. V 60. rokoch 20. storočia boli pripojené aj Riverside, Ojibway a časti mesta Sandwich. V roku 2003 boli pridané aj časti mesta Tecumseh.

Demografia
----------

V sčítaní obyvateľstva v roku 2021 malo mesto 229 660 obyvateľov (v roku 2016 217 188). Zo sčítania v roku 2016 sú tieto údaje: 144 940 uvádza ako rodný jazyk angličtinu, 5 010 francúzštinu a 58 880 neoficiálne jazyky, z toho 45 jazyky pôvodných obyvateľov. 115 ľudí uvádza češtinu a 435 slovenčinu. 810 ľudí udalo ako etnický pôvod český, 1545 slovenský a 405 československý.

Kultúra a vzdelávanie
---------------------

Vo Windsore je divadlo Capitol Theatre v ktorom sídli teleso Windsor Symphony. V roku 1962 bola založená University of Windsor.

Doprava
-------

V meste sa nachádza najrušnejší pozemský hraničný prechod Kanady. Je tu tiež aj prístav a medzinárodné letisko, Windsor International Airport (IATA: YQG)

V meste je západný koniec provinčnej Diaľnice 401.

Ekonomika
---------

V meste je stále silný automobilový priemysel. Automobilky Chrysler a Ford stále investujú v meste, ale v roku 2010 svoju prevádzku ukončila firma General Motors. Okrem automobilového priemyslu sa vyrábajú stroje, plasty, guma a kovové produkty.

Galéria
-------

* RadnicaRadnica
* Kampus University of WindsorKampus University of Windsor
* Most Ambassador Bridge cez rieku Detroit RiverMost Ambassador Bridge cez rieku Detroit River
* Železničná stanica WindsorŽelezničná stanica Windsor
* Pohľad na mestoPohľad na mesto
* Veterný mlyn v SandwichiVeterný mlyn v Sandwichi

Referencie
----------

1. 1 2   *History of Windsor* [online]. University of Windsor, [cit. 2022-06-04]. Dostupné online.
2. 1 2   *Census Profile, 2021 Census of Population Profile table* [online]. www12.statcan.gc.ca, [cit. 2022-06-04]. Dostupné online.
3. 1 2 3 4 5 6 7 8 9  KULISEK, Larry L.. *Windsor (Ont)* [online]. thecanadianencyclopedia.ca, 2012-11-01, rev. 2022-05-11, [cit. 2022-06-04]. Dostupné online.
4. 1 2 3 4 5   *History of Windsor* [online]. Mesto Windsor, [cit. 2022-06-04]. Dostupné online.
5. ↑   *Census Profile, 2016 Census Windsor, City [Census subdivision], Ontario and Essex, County [Census division], Ontario* [online]. www12.statcan.gc.ca, [cit. 2022-06-04]. Dostupné online.
6. ↑   *OpenStreetMap* [online]. openstreetmap.org, [cit. 2022-06-04]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Windsor (Ontário)**

Externé odkazy
--------------

* Oficiálna stránka mesta

Zdroj
-----

*Tento článok je čiastočný alebo úplný preklad článku Windsor, Ontario na anglickej Wikipédii.*

Autoritné údaje: * GND: 4119122-5
* ISNI: 0000 0004 0410 0658
* LCCN: n82048937
* NK ČR: ge1046458
* VIAF: 133611179
* WorldCat: lccn-n82048937